સુવર્ણ જ્વેલર્સના વ્યવસાય પર એક્સાઈઝ ડ્યૂટી લાદવાના સરકારના પગલાંને પણ મધ્યમ કક્ષાના વેપારી વર્ગ પરના બિનજરૂરી આર્થિક બોજ રૂપે જોવામાં આવે છે. આ વેપારી વર્ગ પણ ભાજપનો પરંપરાગત મતદાર વર્ગ રહ્યો છે. તેના પર કુઠારાઘાત કરવાનું કેમ પસંદ કરાયું એ સમજવું મુશ્કેલ છે. યુપીએ સરકારે આવું પગલું લીધું હોત તો ભાજપે જ તેના વિરોધનું નેતૃત્વ કર્યું હોત. આજે ભાજપ શું કરી રહ્યો છે એ વેપારી વર્ગની સમજ બહારનું છે. જોકે હવે સરકારે આ બાબતમાં એક સમિતિ રચી છે. તેના અહેવાલ પછી સરકારે તેમાં પણ પીછેહઠની તૈયારી કરી રાખી હોય તેમ લાગે છે. આવી જ એક હિલચાલ સંપન્ન ખેડૂતો પર કરવેરા લાદવાની થઈ રહી છે. તેનું પણ ખોટું અર્થઘટન અને અપપ્રચાર થશે તો સરકારે કૃષિલક્ષી બજેટ દ્વારા ખેડૂતોના કલ્યાણની કરેલી સમગ્ર કવાયત વ્યર્થ જવાની શક્યતા છે.